

ข่าวประชาสัมพันธ์

**COTTO คว้ารางวัล Thailand Green Design Awards 2025 รองชนะเลิศอันดับ 1   
สุขภัณฑ์ที่มีส่วนผสมของเปลือกไข่**



สุขภัณฑ์ COTTO ได้รับรางวัลรองชนะเลิศอันดับ 1 นำทีมโดย นายธนา รัตนเกษตรสิน   
นายณัชพล อินทร์กลิ่น นายวิโรจน์ งามภูพันธ์ และนางสาวณัฏฐิกา วงค์จันเสือ บริษัท สยามซานิทารีแวร์อินดัสทรี จำกัด ซึ่งเป็นผลงานประกวดประเภทที่ 2 ผลงานประเภทการใช้ทรัพยากรอย่างมีประสิทธิภาพ (Resource Efficiency) ผลงานที่มีการออกแบบที่มุ่งเน้นการใช้ทรัพยากรอย่างมีประสิทธิภาพและเปลี่ยนจากขยะให้กลายเป็นทรัพยากรทรงพลัง การนำกลับมาใช้ใหม่ (Recycle) รวมถึงผลงานออกแบบที่ช่วยในการลดปริมาณขยะ (Reduce Waste) การคิดค้นและพัฒนาผลิตภัณฑ์เพื่อลดขยะ อันจะเป็นการสร้างหนทางที่จะนำวัสดุเหลือใช้และกลับมาใช้อีกครั้ง เป็นนวัตกรรมการเพิ่มมูลค่าและการใช้ประโยชน์จากเศษเหลือทิ้ง (Upcycling) เพื่อนำมาใช้ประโยชน์ในการคำนวณคาร์บอนฟุตปริ้นท์ (Carbon footprint)

พิธีมอบรางวัล Thailand Green Design Awards 2025 สถาบันค้นคว้าและพัฒนาผลิตผลทางการเกษตรและอุตสาหกรรมเกษตร มหาวิทยาลัยเกษตรศาสตร์ จัดประกวดผลิตภัณฑ์ที่เป็นมิตรต่อสิ่งแวดล้อม Thailand Green Design Awards 2025 ในงานเกษตรแฟร์ ประจำปี 2568 โดยมุ่งเน้นความคิดสร้างสรรค์ในการผลิตผลิตภัณฑ์อย่างเป็นระบบ เน้นนวัตกรรมที่เป็นมิตรต่อสิ่งแวดล้อม ให้ความสำคัญกับปัญหาขยะที่ทวีความรุนแรงเพิ่มมากขึ้น รวมไปถึงการออกแบบและพัฒนาผลงานที่ยกระดับคุณภาพการใช้ชีวิตภายใต้สภาวการณ์ปัจจุบัน การส่งเสริมการใช้ประโยชน์ทรัพยากรชีวภาพ และการสร้างสังคมที่ยั่งยืนด้วยการมีส่วนร่วมในทุกภาคส่วน และปลูกจิตสำนึกด้านสิ่งแวดล้อมและร่วมสร้างสรรค์ผลิตภัณฑ์จากวัสดุธรรมชาติ และมีกระบวนการผลิตที่เป็นมิตรต่อสิ่งแวดล้อม ทั้งในเรื่องการเผยแพร่เอกลักษณ์ด้านสิ่งแวดล้อมและเป็นมหาวิทยาลัยสีเขียว (KU Green Campus) ซึ่งแบ่งออกเป็นการมอบรางวัลผลงานประเภทประหยัดพลังงาน (Energy Saving) รางวัลผลงานประเภทการใช้ทรัพยากรอย่างมีประสิทธิภาพ (Resource Efficiency) รางวัลผลงานประเภทที่ช่วยยกระดับคุณภาพการใช้ชีวิต (Life Enhancement) รางวัล TGDA Student Design Awards 2025 รางวัล ODS (Object of Desire Store) และรางวัลเกียรติยศ Honorary Awards